Mestské zastupiteľstvo v Žiline, na základe § 6 zákona č. 369/90 Zb. o obecnom zriadení v znení neskorších predpisov, vydáva Všeobecné záväzné ktorým sa vydávajú :
NARIADENIE
ktorým sa vydávajú rámcové zásady pre prideľovanie mestských bytov obyvateľom pre blok B5 Žilina - Hájik

Č. 5/1996

1.	Žiadosť o pridelenie mestského bytu podaná obyvateľom mesta Žilina.
2.	Žiadosť má obsahovať údaje o žiadateľovi a zdôvodnenie žiadosti.
3.	Pri posudzovaní možnosti pridelenia bytu žiadateľovi sa bude postupovať nasledovne :
•	preverenie obsahu žiadosti, vylúčenie vybraných žiadostí s nepravdivými údajmi,
•	akútnosť potreby pridelenia mestského bytu vyplývajúca z previerky (mladé rodiny s 1 a viac deťmi, pridelenie bytu s menšou izbovosťou u starých ľudí, ktorí súbežne uvoľnia byt pre mladú viacčlennú rodinu, telesne ťažko postihnutí občania).
4.	Pri zistení nepravdivých údajov v žiadosti, sa žiadateľ vylúči z poradovníka, o čom bude písomne upovedomený.
5.	Doporučením bytovej komisie, stanovenej primátorom mesta a podľa vyššie uvedených podmienok sa bude realizovať navrhnutý poradovník na blok B5 Žilina - Hájik.
6.	Prenájom bytu sa bude uzatvárať na dobu neurčitú. Byty po dobu 15 rokov od kolaudácie nemožno odpredať nájomcom.

Všeobecné závažné nariadenie bolo prerokované v mestskom zastupiteľstve dňa 13.6.1996. Nadobúda účinnosť 15. dňom po vyvesení na úradnej tabuli mesta, t.j. od 28.6.1996.

Ing. Miroslav Adámek v.r.					Ing. Ján Slota v, r. 
prednosta mestského úradu					primátor mesta Žilina
51